钦定古今图书集成/方舆汇编/职方典/第1520卷 > 《百濮考》董难
## 钦定古今图书集成/方舆汇编/职方典/第1520卷 > 《百濮考》董难

《牧誓》：“庸蜀、羌、髳、微、卢、彭、濮人。”《传》曰：“庸濮在江、汉之南。”
疏曰：“此八国皆西南彝也。”《逸周书》：伊尹为四方献令，
正南百濮。《尔雅》：“南至于濮铅。”《郑语》：叔熊逃难，干濮而
蛮，楚蚡冒始启濮。刘伯庄曰：“濮在楚西南。”《左传》：巴濮、
楚邓，吴南土也。又云：“麋人率百濮伐楚。”《通典》有尾濮、
木绵濮、文面濮、折腰濮、赤口濮、黑僰濮。《周书·王会篇》：
“卜人以丹砂。”注云：“西南之蛮，盖濮人也。诸濮地与哀
牢相接。”余按：哀牢即今永昌；濮人即今顺宁所名蒲
蛮者是也。濮人之俗，用麂尾末椎其髻，且好以漆饰
面。《通典》所云尾文面，言其饰也。木绵，即攀枝花，濮地
多产之，可以夹纩，言其居产被服也。折腰，濮人见尊
者则折腰以趋，言其礼俗也。赤口，濮人调舌为音，如

种，概名曰“濮”，亦甚谬矣。百濮所居连壤，余又以白音
按之，“濮”字在白音，亦合一《屋韵》，“蒲”字在白音，亦合一
《虞韵。白语》称其人为濮，而不称为蒲，是一证也。又濮
俗截大竹为筒以注水，谓之濮。竹如郫筒之得名，以
此验之，益彰彰矣。今之论百濮者，既不得其地，又不
得其音，虽近濮地者尚尔懵然。余因稽之载籍，证以
方音，作《百濮考》。